Ardea (slekt)

se inndeling

Ardea er ei slekt i hegrefamilien (Ardeidae) og består av 12 eller 14 arter (hvorav seks eller ni er monotypiske) med store pelikanfugler (Pelecaniformes). Gråhegre hekker i store deler av Fennoskandia, inkludert i store deler av Norge. Egretthegre har blitt observert i Norge årlig siden 1983, men arten hekker ikke her. Den hekker imidlertid såvidt i Sør-Sverige, der det ble bekreftet hekkesuksess ved Storsund på østre Gotland i 2012. Siden har arten etablert seg der i to kolonier; én nord på Gotland og én sør for Kalmar.

Taksonomi 
Ardea er ei svært gammel slekt, kjent fra fossile funn som kan dateres til sen miocen (for mer enn sju millioner år siden). Tidligere inkluderte Ardea også arter som i dag klassifiseres i slekten Egretta, og det er fortsatt sånn at noen av artene må regnes som usikre med hensyn til hvilken slekt de hører hjemme i.

Usikkerheten med hensyn til antallet arter (12 eller 14) knytter seg til hvorvidt A. brachyrhyncha og A. plumifera skal gis status som selvstendige arter, slik  gikk inn for, eller om de fortsatt bør regnes som underarter av duskhegre (A. intermedia).

Biologi 
Fuglene i denne slekten karakteriseres av en kropp med lange nedre ekstremiteter tilpasset vading, en semilang S-hals som fuglene kan trekke sammen når de flyr og strekke ut som en del av fangstredskapet når de jakter, og et hode utrustet med et langt stilettformet nebb som fungerer som et våpen og en forlengelse av halsen. Artene har dessuten lange, brede rovfugllignende vinger og er dyktige, men noe langsomme flygere. De fleste artene hekker i kolonier, herunder også blandede kolonier.

Inndeling 
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.

 Pelecaniformes, pelikanfugler
 Threskiornithidae, ibisfamilien
 Ardeidae, hegrefamilien (19 slekter, 69 arter)
 Zonerodius (monotypisk)
 Tigriornis (monotypisk)
 Tigrisoma (3 arter)
 Agamia (monotypisk)
 Cochlearius (monotypisk)
 Zebrilus (monotypisk)
 Botaurus (4 arter)
 Ixobrychus (10 arter)
 Gorsachius (3 arter)
 Calherodius (monotypisk)
 Nycticorax (5 arter)
 Nyctanassa (2 arter)
 Butorides (monotypisk)
 Ardeola (6 arter)
 Bubulcus (monotypisk)
 Ardea (14 arter)
 A. cinerea, gråhegre
 A. herodias, herodiashegre
 A. cocoi, cocoihegre (monotypisk)
 A. pacifica, hvithodehegre (monotypisk)
 A. melanocephala, svarthodehegre (monotypisk)
 A. humbloti, madagaskarhegre (monotypisk)
 A. insignis, keiserhegre (monotypisk)
 A. sumatrana, sotvingehegre
 A. goliath, goliathegre (monotypisk)
 A. purpurea, purpurhegre
 A. alba, egretthegre
 A. brachyrhyncha, (ikke navngitt, gulnebbhegre) (monotypisk)
 A. intermedia, duskhegre (monotypisk)
 A. plumifera, (ikke navngitt) (monotypisk)
 Syrigma (monotypisk)
 Pilherodius (monotypisk)
 Egretta (12 arter)
 Scopidae, skyggefuglfamilien
 Balaenicipitidae, treskonebbfamilien
 Pelecanidae, pelikanfamilien

Noter
 A. brachyrhyncha og A. plumifera blir av flere regnet som underarter av A. intermedia (duskhegre), men ifølge del Hoyo et al. (2014) bør disse regnes som selvstendige arter. Om dette hersker det ikke konsensus og de er ikke navngitt på norsk enda.
 Kritthegre og hvithalshegre ble tidligere av og til regnet til Ardea, men disse er nå plassert i Egretta

Referanser

Eksterne lenker 
 

Hegrer